b'\n_START_ARTICLE_\nCoen de Koning\n_START_PARAGRAPH_\nCoen de Koning (30. maaliskuuta 1879 \xe2\x80\x93 29. hein\xc3\xa4kuuta 1954) oli alankomaalainen pikaluistelija._NEWLINE_Coen de Koning osallistui urallaan vain yksiin maailmanmestaruuskilpailuihin, vuonna 1905 Groningenissa ja voitti tuolloin kultaa. De Koning oli kisoissa nopein 1\xc2\xa0500 metrill\xc3\xa4 ajalla 2.41,0, 5\xc2\xa0000 metrill\xc3\xa4 ajalla 9.17,6 sek\xc3\xa4 10\xc2\xa0000 metrill\xc3\xa4 ajalla 19.16,0. Koska h\xc3\xa4n voitti kolme matkamestaruutta, h\xc3\xa4n voitti my\xc3\xb6s kisojen mestaruuden. EM-kilpailuihin Koning otti osaa vuosina 1904 sijoittuen toiseksi ja 1906 saavuttaen pronssia. Vuonna 1906 h\xc3\xa4n oli kisojen nopein 10\xc2\xa0000 metrill\xc3\xa4 ajalla 18.50,2. Alankomaiden mestaruuden h\xc3\xa4n voitti vuosina 1903, 1905 ja 1912._NEWLINE_Friisinmaan perinteikk\xc3\xa4\xc3\xa4n Elfstedentocht-kilpailun de Koning voitti vuosina 1912 ja 1917. Vuonna 1905 h\xc3\xa4n luisteli 500 ja 1\xc2\xa0000 metrill\xc3\xa4 uudet Alankomaiden enn\xc3\xa4tykset, jotka s\xc3\xa4ilyiv\xc3\xa4t voimassa vuosiin 1926 ja 1929 saakka.'